उनले मन्त्रालयका कतिपय महत्वपूर्ण प्रस्ताव मन्त्रिपरिषद्मा लैजाँदा सचिवसँग समन्वय नहुने गरेको र आन्तरिक निर्णय प्रक्रियामा पनि सचिव र सहसचिवबीच समन्वयको अभाव खड्किएको गुनासो व्यक्त गरे । सचिव न्यौपानेले मन्त्रालय मातहत राष्ट्रिय गौरवका पाँच आयोजना रहेका र तीमध्ये अन्तर्राष्ट्रिय विमानस्थल निर्माणलाई थप प्रभावकारी ढंगले अघि बढाइनुपर्ने जरुरी रहेको बताए । मन्त्रालयका सहसचिव घनश्याम उपाध्यायले सचिवको निर्देशनको पूर्ण पालना गर्दै अनुशासित रुपमा कर्मचारीका तर्फबाट सक्दो सहयोग गर्ने प्रतिवद्धता जनाएका छन् ।
